Евтим Евтимов
Шепот

chitanka.info

Защо оставяш моите очи

отвънка, под прозореца да чакат?

Започне ли внезапно да горчи,

неугасен копнеж угасва в мрака.

Защо оставяш моята душа

забравена отвън, сама да плаче?

Така внезапно мога да сгреша,

напред да гледам, а назад да крача.

Защо не си оставила следа,

да прибере под стряха песен млада?

Неприютена от любов звезда

през късна вечер от небето пада.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.